Blaze7451/Wiki-th-20250601 huggingface dataset:
โรงเรียนเสนาธิการทหารอากาศ

โรงเรียนเสนาธิการทหารอากาศ ตั้งอยู่เขตดอนเมือง กรุงเทพมหานคร เป็นที่ฝึก ศึกษาและอบรมแก่นายทหารสัญญาบัตรของกองทัพอากาศ ทั้งในทางด้านยุทธวิธี เสนาธิการกิจ และการบริหารอัน จำเป็นสำหรับผู้บังคับบัญชาและฝ่ายอำนวยการในระดับกองบิน โดยมีผู้บัญชาการโรงเรียนเสนาธิการทหารอากาศ เป็นผู้บังคับบัญชารับผิดชอบ  ปัจจุบัน พลอากาศตรี วิสูตร อินทร์ขำ   เป็น ผู้บัญชาการโรงเรียนเสนาธิการทหารอากาศ กรมยุทธศึกษาทหารอากาศ ส่วนรองผู้บัญชาการโรงเรียนเสนาธิการทหารอากาศได้แก่ นาวาอากาศเอก สมาน มูลกัน

**ประวัติ**
เมื่อปี พ.ศ. 2472 กองทัพอากาศในขณะยังมีฐานะเป็นเพียงกรมอากาศยานได้พิจารณาเห็นความจำเป็นว่าควรจะเปิดโรงเรียนสำหรับการศึกษาชั้นสูงของนายทหารนักบิน โดยมีนายทหารที่สำเร็จการศึกษามาจากโรงเรียนการบินชั้นสูง (Air Tactical School) ของอเมริกัน 3 ท่าน กับนายทหารผู้ใหญ่อีกเป็นจำนวนหนึ่งดำเนินการ ดังนั้นในปี พ.ศ. 2475 กองทัพอากาศจึงได้จัดตั้ง "โรงเรียนการบินชั้นสูง" ขึ้น มีนายทหารเข้ารับการศึกษาเรียกว่า "นายทหารฝึกหัดราชการ" จำนวน 10 คน แต่โรงเรียนการบินชั้นสูงนี้เปิดให้การศึกษาได้เพียง 1 ปีก็ต้องยุติการดำเนินการลง เนื่องจากประสบกับปัญหาทางการเมือง และเศรษฐกิจที่ไม่เอื้ออำนวย
ในปี พ.ศ. 2479 พลอากาศโท หลวงเทวฤทธิ์ พันลึก ผู้บัญชาการทหารอากาศในขณะนั้น ได้คัดเลือกนายทหารส่งไปศึกษา ณ โรงเรียนเสนาธิการทหารอากาศต่างประเทศ คือ นาวาอากาศโท ทวี จุลละทรัพย์ นาวาอากาศโท หะริน หงสกุล นาวาอากาศตรี สวัสดิ์ โพธิ์วิหค และ นาวาอากาศตรี ละเอิบ ปิ่นสุวรรณ์ พร้อมกันนั้นก็ได้จัดส่งนายทหารไปเข้ารับการศึกษาในโรงเรียนเสนาธิการทหารบกเพื่อให้บุคลากรเหล่านี้กลับมาเป็นกำลังหลักในการก่อตั้งโรงเรียนเสนาธิการอากาศต่อไป 
ระหว่างที่กองทัพอากาศยังไม่สามารถก่อตั้งโรงเรียนเสนาธิการทหารอากาศ ได้นั้น ได้ให้การศึกษาแก่นายทหารของโรงเรียนการบินชั้นสูงยังคงดำเนินต่อไป ในปี พ.ศ. 2481 กองทัพอากาศได้ปรับปรุงหลักสูตรของโรงเรียนการบินชั้นสูงเดิมให้เหมาะสมกับกาลสมัย และเปิดการศึกษาขึ้นอีก เรียกว่า "โรงเรียนเพิ่มวิชานายทหารอากาศ" มีนายทหารเข้ารับการศึกษาจำนวน 15 คน แต่ก็ต้องประสบปัญหาทำให้ไม่อาจเปิดการสอนในปีที่ 2 ได้ เนื่องจากกองทัพอากาศก็ต้องปฏิบัติราชการสนามหลายครั้ง ไม่มีนายทหารพอที่จะมาดำเนินการในโรงเรียนการบินชั้นสูงอีกต่อไป 
จนกระทั่งในปี พ.ศ. 2490 กองทัพอากาศได้เปิดหลักสูตร "โรงเรียนนายทหารนักบิน" ขึ้นมีระยะเวลาการศึกษา 1 ปี หลังจากที่โรงเรียนนายทหารนักบินเปิดดำเนินได้ 1 ปี กองทัพอากาศได้พิจารณาแล้วเห็นว่ามีนายทหารที่สำเร็จการศึกษามาจากโรงเรียนเสนาธิการทหารอากาศ ฯ ต่างประเทศ และนายทหารที่สำเร็จการศึกษาจากโรงเรียนเสนาธิการทหารบกจำนวนหนึ่ง ซึ่งเพียงพอที่จะตั้งโรงเรียนเสนาธิการทหารอากาศได้ จึงได้เริ่มก่อตั้งโรงเรียนเสนาธิการทหารอากาศ ขึ้น 
กองทัพอากาศได้ก่อตั้งโรงเรียนเสนาธิการทหารอากาศขึ้น ณ ที่ตั้งดอนเมือง เมื่อ วันพฤหัสบดี ที่ 2 มิถุนายน พ.ศ. 2492 โดยมีพลอากาศโท หลวงเทวฤทธิ์พันลึก ซึ่งดำรงตำแหน่ง ผู้บัญชาการทหารอากาศในขณะนั้นเป็นผู้ทำพิธีเปิด มีอาคารของกรมยุทธศึกษาทหารอากาศเป็นอาคารเรียน 

**อ้างอิง**
  ประวัติความเป็นมาโรงเรียนเสนาธิการทหารอากาศfix-attempted=yes 
สเสนาธิการทหารอากาศ
เศษส่วนอย่างต่ำ

เศษส่วนอย่างต่ำ หรือ เศษส่วนลดทอนไม่ได้ คือ เศษส่วนที่มีตัวเศษและตัวส่วนเป็นจำนวนเต็มบวกที่น้อยที่สุด เมื่อเทียบกับเศษส่วนตัวอื่นที่มีค่าเท่ากัน ซึ่งสามารถแสดงให้เห็นว่า เศษส่วน b จะเป็นเศษส่วนอย่างต่ำ ก็ต่อเมื่อ a และ b มีตัวหารร่วมมากเท่ากับ 1
ถ้ากำหนดให้ a, b, c, d เป็นจำนวนเต็มทั้งหมด ดังนั้นเศษส่วน b จะเป็นเศษส่วนอย่างต่ำ ก็ต่อเมื่อ ไม่มีเศษส่วนอื่น ๆ d ที่เทียบเท่า b ซึ่งทำให้ |c| < |a| และ |d| < |b| โดยสัญลักษณ์ |a| หมายถึงค่าสัมบูรณ์ของ a นิยามนี้มีความทั่วไปมากกว่าและขยายขอบเขตไปได้มากกว่าตัวส่วนธรรมดา และเป็นสิ่งสำคัญที่ใช้ทดสอบความเป็นจำนวนตรรกยะของจำนวนหนึ่ง ๆ
ดังตัวอย่าง 4, 6, และ −100 ล้วนเป็นเศษส่วนอย่างต่ำ ในขณะที่ 4 ไม่เป็นเศษส่วนอย่างต่ำ เนื่องจากมีเศษส่วนที่เทียบเท่ากันคือ 2 ซึ่งทั้งตัวเศษและตัวส่วนน้อยกว่าทั้งคู่
เราสามารถลดทอนเศษส่วนได้ในขั้นตอนเดียว โดยการหาตัวหารร่วมมากของตัวเศษและตัวส่วนออกมาก่อน ซึ่งตัวหารร่วมมากของ 120 กับ 90 เท่ากับ gcd (90, 120) = 30 จากนั้นจึงนำ 30 ไปหารออกจากเศษส่วน
:
หมวดหมู่:เศษส่วน
หมวดหมู่:เลขคณิตมูลฐาน
หมวดหมู่:จำนวน
สถานภาพทางสังคม

สถานภาพทางสังคม เป็นระดับคุณค่าทางสังคมที่ถือว่าบุคคลคนหนึ่งมีอยู่ หรือกล่าวให้เจาะจงคือ หมายถึงระดับโดยสัมพันธ์ของความเคารพ เกียรติยศ ความสามารถที่สันนิษฐานว่ามีอยู่ และการแสดงความนับถือ (deference) ตามที่บุคคล กลุ่มและองค์การในสังคมมอง สถานภาพขึ้นอยู่กับความเชื่อที่มีร่วมกันอย่างแพร่หลายซึ่งสมาชิกในสังคมถือว่ามีคุณค่าทางสังคมมากหรือน้อยกว่า หรือกล่าวได้ว่า เป็นผู้ที่เชื่อว่าดีกว่าผู้อื่นในด้านความสามารถหรือลักษณะทางศีลธรรม สถานภาพตัดสินได้จากการมีคุณลักษณะหลายประการที่ในทางวัฒนธรรมเชื่อว่าบ่งชี้ความเหนือกว่าหรือด้อยกว่า (เช่น พูดจาฉะฉาน หรือเชื้อชาติกำเนิด) ด้วยเหตุนี้ บุคคลจะใช้ลำดับชั้นของสถานภาพเพื่อจัดสรรทรัพยากร ตำแหน่งผู้นำ และอำนาจรูปแบบอื่น และในการนั้น ความเชื่อทางวัฒนธรรมที่มีร่วมกันนี้เองจะทำให้เกิดการกระจายทรัพยากรและอำนาจซึ่งแท้จริงแล้วไม่เท่าเทียมกลับดูเป็นธรรมชาติและเป็นธรรมขึ้นมา ซึ่งเป็นการสนับสนุนระบบการแบ่งชนชั้นทางสังคม ลำดับชั้นของสถานภาพดูเหมือนจะเป็นสิ่งสากลในสังคมมนุษย์ต่าง ๆ 

**อ้างอิง**

หมวดหมู่:มานุษยวิทยา
หมวดหมู่:คำศัพท์สังคมวิทยา
ฟูรูซาโตะ

"ฟูรูซาโตะ" (Furusato) เป็นเพลงซิงเกิลลำดับที่
6 ของมอร์นิงมูซูเมะ วางจำหน่ายวันที่ 13 กรกฎาคม พ.ศ. 2542 ในรูปแบบซีดีขนาด 8 เซนติเมตร
ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

**รายชื่อเพลง**

**ซีดี 8 เซนติเมตร**
# ฟูรูซาโตะ - 5:18 นาที
# วาซูเรรันไน (忘れらんない) - 4:49 นาที
# ฟูรูซาโตะ (บรรเลง) - 5:16 นาที

**ซีดี 12 เซนติเมตร และอัลบั้มใน เออร์ลีซิงเกิลบอกซ์**
# ฟูรูซาโตะ - 5:18 นาที
# วะซุเระรันไน (忘れらんない) - 4:50 นาที
# ฟูรูซาโตะ (บรรเลง) - 5:19 นาที
# ฟูรูซาโตะ (เออลีโวคัลเวอร์ชัน) - 5:29 นาที

**สมาชิก**

**รุ่นที่ 1**
 ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ

**รุ่นที่ 2**
 เค ยาซูดะ- มาริ ยางูจิ- ซายากะ อิจิอิ

**อ้างอิง**

**ดูเพิ่ม**
 รายชื่อผลงานของมอร์นิงมูซูเมะ
หมวดหมู่:ซิงเกิลในปี พ.ศ. 2542
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
ชะอ์บาน

ชะอ์บาน (شَعْبَان) คือเดือนที่ 8 ของปฏิทินฮิจเราะห์หรือปฏิทินอิสลาม ถือว่าเป็นเดือนที่สำคัญเดือนหนึ่ง โดยเฉพาะในคืนวันเพ็ญของเดือนนี้ เรียกว่า "นิศฟุชะอ์บาน" (กลางเดือนชะอ์บาน) ตามมัซฮับชีอะฮ์อิสลาม ถือเป็นวันเกิดของอิหม่ามมะฮ์ดี และเป็นวันที่มุสลิมพึงกระทำอิบาดะฮ์เป็นพิเศษ ด้วยการถือศีลอดและการกระทำความดีอื่น ๆ
หมวดหมู่:ปฏิทินฮิจเราะห์
ญะอ์ฟัร อัศศอดิก

ญะอ์ฟัร อิบน์ มุฮัมมัด อัศศอดิก (جعفر بن محمد الصادق; Jaʿfar ibn Muhammad al-Sādiq) หรือเรียกสั้น ๆ ในภาษาไทยว่า อิมามศอดิก เป็นอิมามที่ 6 ของชีอะฮ์ เกิดในปี ฮ.ศ. 83 (ค.ศ. 702) เป็นบุตรของอิมามบากิร และนางอุมฟัรวะหฺ บุตรีกอซิม บินมุฮัมมัด บินอะบีบักรฺ เสียชีวิตในปี ฮ.ศ. 148 (ค.ศ. 765)
อิมามอัศศอดิกมีชีวิตใน 10 แผ่นดิน นั่นคือ ได้มีการเปลี่ยนแปลงเคาะลีฟะฮ์ถึงสิบคนในสองอาณาจักร คือ อาณาจักรอุมัยยะฮ์และอาณาจักรอับบาซียะฮ์ 
ท่านมีสานุศิษย์ 4,000 คน ในจำนวนนั้นได้แก่ ญาบิร บินฮัยยาน, อะบูหะนีฟะฮ์ และมาลิก บินอะนัส

**บทบาทของอิมามอัศศอดิก**
อิมามญะอ์ฟัร อัศศอดิก (อ) สามารถเผยแผ่วิชาการอิสลามได้มากกว่ายุคใดทั้งหมด สาเหตุหนึ่งเป็นเพราะว่าอิมามอัลบากิร (อ) ได้สร้างฐานเอาไว้แล้วส่วนหนึ่ง ท่านได้เผยแผ่และเชิญชวนผู้คนมาสู่อิสลามเป็นจำนวนมากมาย ซึ่งผู้คนเหล่านั้นต่างกระหายในวิชาการอิสลามและความรู้ของอะหฺลุลบัยตฺ ไม่ใช้อิสลาม
อีกด้านหนึ่ง ราชวงศ์อุมัยยะฮ์กำลังจะสิ้นสุดอำนาจและราชวงศ์อับบาสก็ยังยึดอำนาจไม่ได้ทั้งหมด ซึ่งก้าวขึ้นสู่อำนาจของพวกอับบาสได้โดยอาศัยบารมีของอะหฺลุลบัยต (อ) โดยใช้การโศกนาฏกรรมของบรรดาอะหลุลบัยตฺในกัรบะลาอ์เป็นสิ่งนำและเรียกร้องความสนใจของประชาชน 
ขณะที่อิมามอัศศอดิก (อ) ได้สั่งสอนและขยายความรู้ออกไปอย่างกว้างขวาง โดยมีผู้รู้นักปราชญ์และนักวิชาการจากทั่วสารทิศแห่กันมายังนครมะดีนะหฺ เพื่อมาศึกษาหาความรู้จากอิมามอัศศอดิก (อ) ในศาสตร์ต่าง ๆ จนได้รับฉายานามว่า "บิดาแห่งความรู้" ท่านเป็นคนแรกที่สอนวิทยาศาสตร์ทั้งวิทยาศาสตร์กายภาพและวิทยาศาสตร์ประยุกต์
อิมามอัศศอดิก (อ) ได้แลกเปลี่ยนความรู้กับผู้คนมากมายหลายเชื้อชาติและต่างศาสนา ต่อมาท่านได้สอนลูกศิษย์ให้มีความรอบรู้และความสันทัดด้านวิทยาศาสตร์ไว้หลายคนด้วยกัน มีตำราหลายร้อยเล่มที่ได้บันทึกฮะดีษต่าง ๆ คำอธิบายและถ่ายทอดความรู้ของอิมามศอดิกเอาไว้ ตำราเหล่านั้นเรียกว่า "อุศูล"
อิมามอัศศอดิก (อ) ได้หยิบฉวยโอกาสสั้น ๆ นั้นสั่งสอนลูกศิษย์และสร้างนักปราชญ์เอาไว้มากมายในสาขาวิชาต่าง ๆ โดยเฉพาะอย่างยิ่งความรู้เกี่ยวกับอิสลามและวัฒนธรรมอิสลาม จำนวนลูกศิษย์ที่ได้รับความรู้โดยตรงจากอิมามอัศศอดิก (อ) มีมากเกิน 4,000 คน อิมามอัศศอดิก (อ) ได้สั่งบรรดาลูกศิษย์ของท่านให้จดบันทึกความรู้เอาไว้และรักษาความรู้เหล่านั้นไว้ให้ดี เพราะท่านทราบดีว่าอะไรจะเกิดขึ้นกับโลกอิสลามในวันข้างหน้า ถึงเวลานั้นตำราเหล่านี้จะเป็นประโยชน์อย่างยิ่ง เพราะมันจะเป็นทีย้อนกลับของศาสนาความรู้และมวลมุสลิมทั้งหลาย ด้วยเหตุนี้เอง บรรดาลูกศิษย์ของอิมามอัศศอดิก (อ) จึงเตรียมสมุดปากกามาทุกครั้งเพื่อจดบันทึกทุกสิ่งทุกอย่างที่ได้ยินจากอิมามอัศศอดิก (อ)
อิมามอัศศอดิก (อ) ได้ใช้เวลาส่วนมากในการสอนสานุศิษย์มากกว่าทำอย่างอื่น ความรู้ของท่านได้ซึมลึกลงไปในหมู่ของประชาชนที่มีทั้งฉลาดและโง่เขลา อิมามอัศศอดิกเป็นเสมือนกระจกเงาแห่งวิชาการของท่านศาสดา (ศ) ที่แท้จริง หลังจากที่ความรู้ของท่านศาสดาได้ถูกคนทรยศทำลาย มันได้ถูกฟื้นฟูให้รุ่งเรืองอีกครั้งหนึ่งโดยอิมามศอดิก ด้วยเหตุนี้เอง ต่อมาภายหลังจึงขนานนามท่านว่าเป็นผู้สถาปนาแนวทางของชีอะฮ์และเรียกกันจนติดปากว่า "ตะชัยยุอฺ"หรือ"ญะอฺฟะรีย์"

**อ้างอิง**
765
หมวดหมู่:ชาวอาหรับ
หมวดหมู่:อิมาม
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
หมวดหมู่:อิมามสิบสอง

**อ้างอิง**
765
หมวดหมู่:ชาวอาหรับ
หมวดหมู่:อิมาม
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
หมวดหมู่:อิมามสิบสอง
แม่แบบ:บทความคัดสรร/กันยายน 2550

เจค จิลเลนฮอล

เจค จิลเลนฮอล เกิดเมื่อวันที่ 19 ธันวาคม พ.ศ. 2523 เป็นนักแสดงชาวอเมริกัน ผู้ชนะเลิศรางวัลดาราสมทบชายยอดเยี่ยมรางวัลบาฟต้า ประจำปี พ.ศ. 2549 และเสนอชื่อเข้าชิงรางวัลออสการ์สาขานักแสดงสมทบชายยอดเยี่ยม จากภาพยนตร์เรื่องหุบเขาเร้นรัก (Brokeback Mountain)  จิลเลนฮอลเป็นบุตรชายของผู้กำกับ สตีเฟน จิลเลนฮอล และนักเขียนบทภาพยนตร์ นาโอมิ โฟเนอร์ โดยเขาเริ่มการแสดงตั้งแต่อายุ 11 ปี และเป็นที่รู้จักครั้งแรกในภาพยนตร์ที่มีชื่อเสียงเรื่อง Donnie Darko เขารับบทบาทเป็นวัยรุ่นผู้มีปัญหาทางจิต ในปี พ.ศ. 2547 ได้แสดงภาพยนตร์เรื่อง The Day After Tomorrow จากนั้นในปี พ.ศ. 2548 เขารับบทบาทเป็นนาวิกโยธินผู้ท้อแท้และสับสนในภาพยนตร์เรื่อง Jarhead ในปีเดียวกันรับบทบาทเป็น "คาวบอยเกย์" ทำให้มีชื่อเสียงโด่งดังจากภาพยนตร์เรื่องหุบเขาเร้นรัก นอกจากนี้มีบทบาทการเมืองและทางสังคมหลายครั้ง อ่านต่อ...
บทความคัดสรรก่อนหน้านี้: จุฬาลงกรณ์มหาวิทยาลัย - สมเด็จพระพุฒาจารย์ (เกี่ยว อุปเสโณ) - ประเทศฟินแลนด์
ที่เก็บถาวร  –  บทความคัดสรรอื่น ๆ
ควอร์เตอร์

ควอร์เตอร์ (quarter) เป็นคำภาษาอังกฤษที่มีที่มาจากภาษาฝรั่งเศสคำว่า "4" (quatre) หรือ" "¼" (quartier) อาจหมายถึง- หนึ่งในสี่, ¼- ควอร์เตอร์ (ดอลลาร์สหรัฐ) เหรียญของสหรัฐอเมริกามีมูลค่าเท่ากับ 25 เซนต์ หรือ 1 ส่วน 4 ของดอลลาร์สหรัฐ- ควอร์เตอร์ (เหรียญแคนาดา) เหรียญของแคนาดามีค่าเท่ากับ 1 ส่วน 4 ดอลลาร์แคนาดา- ภาคการศึกษา สำหรับสถาบันอุดมศึกษาที่มี 4 ภาคการศึกษา- ไตรมาส โดยแบ่งเป็น ไตรมาสแรก 1 ต.ค. - 31 ธ.ค., ไตรมาสที่สอง 1 ม.ค. - 31 มี.ค., ไตรมาสที่สาม 1 เม.ย. - 30 มิ.ย. และไตรมาสที่สี่ 1 ก.ค. - 30 ก.ย.
 คำที่มี "ควอร์เตอร์" เป็นส่วนประกอบ- ควอร์เตอร์แบ็ก ตำแหน่งผู้เล่นในกีฬาอเมริกันฟุตบอล- ยุคควอเทอร์นารี ยุคทางธรณีวิทยา
ตัวเศษ

ตัวเศษ (numerator) หมายถึงตัวเลขที่อยู่ด้านบนของเศษส่วน เป็นตัวบ่งบอกว่ามีจำนวนส่วนที่เท่ากันอยู่เท่าไรในส่วนรวมทั้งหมด เช่นในเศษส่วน 4 ตัวเลข 3 คือตัวเศษ หมายความว่ามีวัตถุ 3 ส่วนจากทั้งหมด 4 ส่วน ซึ่งแต่ละส่วนมีขนาดเท่าๆ กันคือ 4

**ดูเพิ่ม**
 ตัวส่วน- จำนวนตรรกยะ
หมวดหมู่:เศษส่วน
หมวดหมู่:เลขคณิตมูลฐาน
ตัวส่วน

ตัวส่วน (denominator) หมายถึงตัวเลขที่อยู่ด้านล่างของเศษส่วน เป็นตัวบ่งบอกว่ามีจำนวนส่วนที่เท่ากันทั้งหมดอยู่เท่าไร ตัวอย่างเช่นเศษส่วน 3 ตัวเลข 3 คือตัวส่วน ในภาษาอังกฤษมีการใช้จำนวนเชิงอันดับที่แทนชื่อของเศษส่วนเช่น half, third, quarter (forth), fifth, sixth, ... แทนตัวส่วนใน 2, 3, 4, 5, 6, ... เศษส่วนที่สามารถลดทอนให้เป็นเศษส่วนอย่างต่ำจะต้องมีตัวส่วนเป็นจำนวนเต็ม และตัวส่วนควรเป็นจำนวนบวกเพื่อความสะดวกในการคำนวณ ซึ่งตัวส่วนที่เป็นลบเราสามารถแยก −1 ออกไปไว้ที่ตัวเศษแทน ตัวอย่างเช่น
:

**ดูเพิ่ม**
 ตัวเศษ- จำนวนตรรกยะ
หมวดหมู่:เศษส่วน
หมวดหมู่:เลขคณิตมูลฐาน
เศษ

เศษ อาจหมายถึง- เศษส่วน (fraction)
** ตัวเศษ (numerator) ของเศษส่วน- เศษเหลือ (remainder) เช่นเศษจากการหาร- เศษขยะ (waste, rubbish, trash, garbage, junk)
** เศษโลหะ (scrap)
ภาษาเหมื่อง

ภาษาเหมื่อง (thiểng Mường; tiếng Mường)page=1 เป็นภาษาของชาวเหมื่องในเวียดนาม มีผู้พูดในเวียดนาม 1,140,000 คน (พ.ศ. 2542)ส่วนใหญ่อยู่ในเขตภูเขาทางภาคกลางค่อนไปทางเหนือ ใกล้เคียงกับภาษาเวียดนาม อยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียด-เหมื่อง สาขาย่อยเหมื่อง เขียนด้วยอักษรละติน มีวรรณยุกต์ 5 เสียง คำศัพท์ได้รับอิทธิพลจากภาษาจีนมาก  


**ระบบการเขียน**
ภาษาเหมื่องไม่มีรูปเขียนจนกระทั่งนักวิชาการชาวตะวันตกในคริสต์ศตวรรษที่ 20 ได้พัฒนาอักษรชั่วคราวที่อิงจากอักษรเวียดนามดัดแปลง โดยเพิ่มพยัญชนะอย่างอักษร w และอนุญาตให้ใช้คู่พยัญชนะและพยัญชนะท้ายแตกต่างจากอักษรเวียดนามมากกว่าpage=1

**อ้างอิง**

**อ่านเพิ่ม**
 archive-date=September 19, 2016 ( More date=2016-09-19 )
*Nguyễn, Văn Khang, Bùi Chi, and Hoàng Văn Hành. (2002). Từ điển Mường-Việt (A Mường-Vietnamese dictionary). Hà Nội: Nhà Xuất Bản Văn Hoá Dân Tộc.- date = 1982 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

**แหล่งข้อมูลอื่น**
  Wa̒ Bi̒nh diê̠n tứ online newspaper in Mường mtq
หเมื่อง
ผู้ดูแลระบบ

ผู้ดูแลระบบ หรือ แอดมิน (system administrator, systems administrator หรือ sysadmin) เป็น บุคคลที่ถูกว่าจ้างเพื่อที่จะดูและจัดการระบบหรือเครือข่ายคอมพิวเตอร์ หน้าที่ของผู้ดูแลระบบมีความหลากหลายขึ้นอยู่กับหน่วยงานหรือโครงการ โดยทั่วไปผู้ดูแลมักจะทำหน้าที่ติดตั้ง ตอบคำถาม ดูแลเซิร์ฟเวอร์ หรือระบบคอมพิวเตอร์อื่น รวมถึงการวางแผนงาน การดูแล  ควบคุมโครงการที่เกี่ยวข้องกับระบบคอมพิวเตอร์ นอกจากนี้ผู้ดูแลอาจมีหน้าที่ของโปรแกรมเมอร์ร่วมไปด้วย ในด้านการเขียนโปรแกรม รวมไปถึงการเตรียมตัว และสอนการใช้งานต่อผู้ใช้ทั่วไป
หมวดหมู่:อาชีพทางคอมพิวเตอร์
แม่แบบ:เหตุการณ์ปัจจุบัน/2550 กันยายน 7

* อินเดียแนโพลิส โคลต์ แชมป์เก่าถล่ม นิวออร์ลีนส์ เซนต์ 41-10 ในการแข่งขันอเมริกันฟุตบอล เอ็นเอฟแอลนัดเปิดสนาม  (สปอร์ตอิลลัสเตรตเตด)
}
ภาษามุนดารี

ภาษามุนดารี เป็นภาษากลุ่มมุนดา ในตระกูลออสโตรเอเชียติก ใช้พูดในหมู่ชาวมุนดา ใกล้เคียงกับภาษาสันตาลี มีผู้พูดในอินเดียตะวันออก บังกลาเทศและเนปาล
มุนดารี
มุนดารี
มุนดารี
ภาษาคัลมึค

ภาษาคัลมึค (Kalmyk language; Хальмг келн) จัดอยู่ในกลุ่มย่อยโอยรัต-คัลมึค-ดาร์คัต ของภาษากลุ่มมองโกล มีลักษณะบางส่วนคล้ายกับภาษากลุ่มยูราลิกและภาษาอุยกูร์ จนอาจจัดให้อยู่ในตระกูลตระกูลภาษาอัลไตอิกหรือยูราล-ตระกูลภาษาอัลไตอิกได้ มีผู้พูด 500,000 คนในสาธารณรัฐคัลมืยคียา (ระหว่างวอลกาและแม่น้ำดอน) ของรัสเซีย ในภาคตะวันตกของจีน และภาคตะวันตกของมองโกเลีย
วรรณคดีพื้นบ้านของภาษาคัลมึคย้อนหลังไปได้ถึงพุทธศตวรรษที่ 16 ภาษาคัลมึคเขียนด้วยอักษรอุยกูร์เมื่อพุทธศตวรรษที่ 16 ต่อมาใน พ.ศ. 2191 พระภิกษุชาวคัลมึคชื่อ ซายา ปัณฑิต โอกตอร์กูอิน ทะไล ประดิษฐ์อักษรคัลมึคขึ้นใช้ เรียกว่า  โตโด บิชิก (การเขียนชัดเจน) โดยพัฒนามาจากอักษรมองโกเลียอักษรนี้ยังใช้อยู่ในประเทศจีน ส่วนชาวคัลมึคในรัสเซียใช้อักษรนี้อักษรซิริลลิกเมื่อ พ.ศ. 2467 ต่อมาเปลี่ยนเป็นอักษรละตินเมื่อ พ.ศ. 2473 กลับมาใช้อักษรซีริลลิกอีกครั้งเมื่อ พ.ศ. 2481 ส่วนในมองโกเลียภาษาคัลมึคไม่ได้มีสถานะเป็นภาษาราชการและไม่มีการใช้เป็นภาษาเขียน
	
ชาวคัลมึคถูกกดขี่อย่างมากในยุคสหภาพโซเวียต ผู้พูดภาษาคัลมึคราวครึ่งหนึ่งตายในสงครามประชาชนรัสเซีย ประกอบกับนโยบายของรัฐบาลที่ต้องการลดจำนวนชาวคัลมึคลงในยุคของสตาลิน ทำให้ชาวคัลมึคจำนวนมากไม่พูดภาษาของตนเอง มีการใช้ภาษารัสเซียเป็นภาษาราชการในสาธารณรัฐคัลมืยคียา การเรียนภาษาคัลมึคในโรงเรียนแห่งสุดท้ายถูกสั่งปิดเมื่อ พ.ศ. 2506 และกลับมาฟื้นฟูการเรียนภาษาคัลมึคอีกครั้งใน พ.ศ. 2536 

**อ้างอิง**
  ภาษาคัลมึค
คัลมึค
คัลมึค
คัลมึค
ซิลเดนาฟิล

ซิลเดนาฟิลซิเตรต (Sildenafil citrate) ซึ่งมักรู้จักในรูปแบบของยาเม็ดไวอะกร้า (Viagra) และชื่อการค้าอื่นอีกหลายชื่อ เป็นสารสังเคราะห์ที่ใช้รักษาปัญหาการแข็งตัวขององคชาต และภาวะความดันหลอดเลือดแดงปอดสูง(PAH) สำหรับประสิทธิภาพต่อการรักษาภาวะสมรรถภาพทางเพศเสื่อมในเพศหญิงยังไม่มีการรายงานที่ชัดเจน
ผลข้างเคียงที่พบได้บ่อย ได้แก่ ปวดหัว และ ภาวะกรดไหลย้อน รวมถึงสีผิวเปลี่ยนเป็นสีแดงมากขึ้น หากใช้ในผู้ป่วยโรคหัวใจ ต้องใช้อย่างระมัดระวังและเฝ้าติดตามอาการอย่างใกล้ชิด ผลข้างเคียงที่เกิดขึ้นไม่บ่อยนักแต่อันตราย ได้แก่ ภาวะองคชาตแข็งค้าง ซึ่งจะสร้างความเสียหายต่อองคชาต และการสูญเสียการได้ยินอย่างเฉียบพลัน ไม่ควรใช้ซิลเดนาฟิลในผู้ป่วยที่ได้รับไนเตรต อย่างเช่น ไนโตรกลีเซอรีน(glycerin trinitrate) เนื่องจากจะนำไปสู่ภาวะความดันโลหิตตกอย่างรุนแรงซึ่งอาจถึงแก่ชีวิต
ซิลเดนาฟิลทำหน้าที่ยับยั้ง cGMP-specific phosphodiesterase type 5 (phosphodiesterase 5, PDE5) ซึ่งเป็นเอนไซม์ที่กระตุ้นการสลายตัวของ cGMP ซึ่งมีส่วนในการควบคุมการไหลเวียนโลหิตบริเวณองคชาต
ในเบื้องต้นทีมวิจัยของบริษัทยา Pfizer ได้แก่ Andrew Bell, David Brown และ Nicholas Terrett ค้นพบว่าซิลเดนาฟิลสามารถใช้รักษาความผิดปกติเกี่ยวกับหลอดเลือดหัวใจได้หลายชนิด และเริ่มใช้ในปี ค.ศ. 1988 ซึ่งซิลเดนาฟิลนั้นถูกใช้อย่างแพร่หลายในการรักษาปัญหาการแข็งตัวขององคชาต อย่างไรก็ตามยังมีการใช้ยาตัวอื่นทดแทนด้วย เช่น Tadalafil (ชื่อการค้า Cialis) และ Vardenafil (ชื่อการค้า Levitra)

**ผลข้างเคียง**
ซิลเดนาฟิลมีผลกระทบต่อการมองเห็น ทำให้ไม่สามารถแยกสีเขียวและสีฟ้า ออกจากกันได้ ในกรณีที่ตัวยาสะสมอยู่ในเรตินามาก อาจทำให้ตาบอดสีและอาจมองไม่เห็น 

**อ้างอิง**
หมวดหมู่:ยา
โคอิโนะสึโบมิ

โคอิโนะสึโบมิ (Koi no Tsubomi) เป็นซิงเกิลที่ 31 ของคุมิ โคดะ และเป็นแม็กซีซิงเกิลแรกหลังจากออกซิงเกิลติดต่อกันเป็นเวลา 12 สัปดาห์  และเบสท์อัลบั้มที่ 2 อย่าง BEST~second session~ วางจำหน่ายเมื่อวันที่ 26 กรกฎาคม พ.ศ. 2549 โดยเปิดตัวที่อันดับที่ 2 ของชาร์ตออริกอน มียอดขายในสัปดาห์แรกมากกว่า 140,000 แผ่น และอยู่บนชาร์ตเป็นเวลา 21 สัปดาห์ เพลงนี้กลายเป็นเพลงของนักร้องหญิงที่มียอดขายสูงสุด จนกระทั่งซิงเกิลบลูเบิร์ดของอายูมิ ฮามาซากิสามารถแซงขึ้นมาในวันที่ 21 มิถุนายน

**รายชื่อ**

**ซีดี**

**ดีวีดี**

**ชาร์ต**

**ออริคอนชาร์ต (ประเทศญี่ปุ่น)**

**ฉบับคัฟเวอร์**
ในวันที่ 17 กันยายน ค.ศ. 2019 ดรีมอามิได้เผยแพร่คัฟเวอร์ของ "โคอิโนะสึโบมิ" ไว้เป็นเพลงหลักของละครซีรีส์ "Bus no Hitomi ni Koi ni suru suru ri 2019"

**อ้างอิง**
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ซัมเดย์/บอยส์&เกิลส์

ซัมเดย์/บอยส์&เกิลส์ (Someday / Boys♡Girls) เป็นซิงเกิลหมายเลข 12 หรือซิงเกิลที่ 30 ของคุมิ โคดะ  เป็นซิงเกิลสุดท้ายของโปรเจกต์ 12 ซิงเกิล 12 สัปดาห์     วางจำหน่ายในวันที่ 22 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  มียอดขายรวมมากกว่า 90,000 แผ่น  
ซึ่งเพลง Someday เป็นเพลงประกอบละครญี่ปุ่นเรื่อง "ชินเกียวโตเมคิวอันไน ซีซั่น 8"  และเพลง Boys♡Girls เป็นเพลงประกอบภาพยนตร์เรื่อง "โฮสท์คลับเด็ด เจ็ดหนุ่มฮอต" (WATERS)
มิวสิกวิดีโอเพลง Someday  เป็นเรื่องราวตอนจบของมิวสิกวิดีโอ Wish your Happiness & Love ที่มีมิวสิกวิดีโอเพลง you,  feel  และLies
ธีมของปกซิงเกิล Someday / Boys♡Girls คือ เกอิชาในชุดกิโมโนในประเทศญี่ปุ่น

**รายชื่อเพลง**
# Someday 
# Boys♡Girls  
# Someday (instrumental) 
# Boys♡Girls (instrumental) 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
มะตูม

มะตูม มีชื่อวิทยาศาสตร์ว่า Aegle marmelos ภาคเหนือเรียกว่า มะปิน ภาคใต้เรียกว่า กะทันตาเถร, ตูม และตุ่มตัง ภาคอีสานเรียกว่า บักตูม ภาษาเขมรเรียกว่า พะโนงค์ (ព្នៅ) ชาวกะเหรี่ยงเรียกว่า มะปีส่า เป็นไม้ผลยืนต้นพื้นเมืองของอนุทวีปอินเดียและเอเชียตะวันออกเฉียงใต้ มีการเพาะปลูกทั่วไปในอินเดีย รวมทั้งในศรีลังกา แหลมมลายูตอนเหนือ เกาะชวา และฟิลิปปินส์ จัดเป็นพืชเพียงสปีชีส์เดียวที่อยู่ในสกุล Aegle 

**ลักษณะทางพฤกษศาสตร์**
ลำต้นมีความสูง 18 เมตร เปลือกลำต้นมีสีเทาเรียบเป็นร่องตื้น เนื้อไม้แข็ง มีสีขาวแกมเหลือง และมีกลิ่นหอม โคนต้นและกิ่งก้านมีหนามแหลม ยาว แข็ง ออกเดี่ยวหรือเป็นคู่ตามกิ่ง ใบประกอบแบบขนนก ใบย่อยรูปไข่หรือรูปหอกมี 3 ใบ มองดูคล้ายตรีศูลของพระศิวะ ดอกสีขาวหรือขาวอมเขียว มีกลิ่นหอม ผลมีเปลือกแข็งเรียบและมีเส้นผ่านศูนย์กลาง 5–15 เซนติเมตร บางผลมีเปลือกแข็งมากจนต้องกระเทาะเปลือกออกโดยใช้ค้อนทุบ เนื้อผลเหนียวข้น มีกลิ่นหอม และมีเมล็ดจำนวนมากแทรกอยู่ในเนื้อผล โดยเมล็ดจะมีขนหนาปกคลุม

**การใช้ประโยชน์**
ผลมะตูมใช้รับประทานได้ทั้งแบบสดและแบบแห้ง น้ำจากผลเมื่อนำไปกรองและเติมน้ำตาลจะได้เครื่องดื่มคล้ายน้ำมะนาว และยังใช้ในการทำ Sharbat ซึ่งเป็นเครื่องดื่มที่ได้จากการนำเนื้อผลมะตูมไปผสมกับมะขาม ผลอ่อนฝานแล้วตากแห้งนำไปต้มกับน้ำเป็นน้ำมะตูม นำมายำ ใบอ่อนและยอดอ่อนใช้รับประทานเป็นผักสลัด กินกับน้ำพริก ลาบ และข้าวยำ ผลแก่แต่เปลือกยังนิ่มนำมาฝานแล้วทำเป็นมะตูมเชื่อม ซึ่งนำไปเป็นส่วนผสมของขนมอื่นอีกหลายอย่าง มะตูมสุก เนื้อเละใช้รับประทานเป็นผลไม้ และใช้เป็นยารักษาอาการท้องร่วง ท้องเดิน โรคลำไส้ ตาแห้งไข้หวัดธรรมดา และยังใช้รักษาอาการท้องผูกเรื้อรัง

**ความเชื่อ**
คนไทยถือว่ามะตูมเป็นไม้มงคล นิยมปลูกทางทิศตะวันออกเฉียงเหนือของบ้าน ศาสนาฮินดู เป็นต้นไม้ศักดิ์สิทธิ์ของพระศิวะ ดังนั้นจึงพบต้นมะตูมได้ทั่วไปในสวนของวิหารในประเทศอินเดีย และใบมะตูมยังเป็นส่วนประกอบในพิธีกรรมทางศาสนา เช่นการทำน้ำมนต์สะเดาะเคราะห์หรือครอบครู 

**สัญลักษณ์**
ต้นมะตูมเป็นพันธุ์ไม้มงคลพระราชทานประจำจังหวัดชัยนาท ผู้ที่ได้รับทุนเล่าเรียนหลวงหรืองานสมรสพระราชทานจะได้รับพระราชทานใบมะตูมเพื่อเป็นสิริมงคล

**ชื่อท้องถิ่นของมะตูม**
ชื่อสามัญของมะตูมในภาษาต่าง ๆ ได้แก่- เอเชียตะวันออกเฉียงใต้
** ဥသျှစ် pron หรือ 
** ព្នៅ pron
** ໝາກຕູມ pron
** Pokok Maja Batu (ต้นไม้)- เอเชียใต้- বেল- બીલી- बिल्व (bilva) หรือ श्री फल (shree phal)- ಬೇಲದ ಹಣ್ಣು- बेलफोल (belfoll)- കൂവളം- बेल หรือ कवीठ (kaveeth)- ବେଲ- ਬਿਲ (beel)- बिल्वम्- ڪاٺ گدرو - බෙලි (beli)- வில்வம் (vilvam)- మారేడు (maredu)

**ดูเพิ่ม**
 รายชื่อพันธุ์ไม้มงคลพระราชทานประจำจังหวัด

**อ้างอิง**

**แหล่งข้อมูลอื่น**
 Aegle marmelos
หมวดหมู่:สมุนไพร
หมวดหมู่:ผลไม้
หมวดหมู่:ต้นไม้ประจำจังหวัดของไทย
หมวดหมู่:วงศ์ส้ม
หมวดหมู่:พืชที่ใช้ในอายุรเวท
ม้าน้ำแคระ

ม้าน้ำแคระ (Pygmy seahorse, 	Bargibant's seahorse) เป็นปลากระดูกแข็งในวงศ์ Syngnathidae เป็นม้าน้ำชนิดหนึ่ง พบได้ในมหาสมุทรแปซิฟิกตอนกลางฝั่งตะวันตก ตั้งแต่ตอนล่างของทะเลญี่ปุ่นจนถึงอินโดนีเซีย และออสเตรเลีย ในระดับความลึกตั้งแต่ 16-40 เมตร เป็นม้าน้ำที่มีขนาดเล็ก มีความยาวไม่เกิน 2.4 เซนติเมตร
ไฟล์:Hippocampus bargibanti2.JPG|thumb|left|การพรางตัวที่ดีในหมู่กัลปังหาของม้าน้ำแคระ ดูภาพนี้เพื่อค้นหาม้าน้ำแคระ
ม้าน้ำแคระเป็นม้าน้ำที่ปรับตัวให้มีสีตามลำตัวเหมือนกับสภาพแวดล้อมที่อาศัยอยู่ได้ดีมาก โดยจะเกาะอาศัยอยู่กับกัลปังหาสกุล Muricella เท่านั้น  เท่าที่ทราบกันมีอยู่ 2 สี คือ สีเทามีตุ่มสีแดง (บนกัลปังหาชนิด Muricella plectana) และสีเหลืองมีตุ่มสีแสด (บนกัลปังหาชนิด M. papraplectana) และค่อย ๆ ปรับตัวจนมีลักษณะคล้ายกับหมู่กัลปังหาที่อาศัยอยู่ โดยตุ่มอยู่รอบ ๆ ตัวและส่วนปากของม้าน้ำชนิดนี้มีสีและรูปร่างที่กลมกลืนกับโพลิปของกัลปังหา ส่วนลำตัวจะมีรูปร่างคล้ายกิ่งก้านของกัลปังหา การพรางตัวเช่นนี้ได้ผลดีมากในการพรางตัวเพื่อหลบซ่อนจากสัตว์ผู้ล่า โดยกินสัตว์ทะเลขนาดเล็ก เช่น แพลงก์ตอน หรือครัสเตเชียนต่าง ๆ เป็นอาหาร 
ม้าน้ำแคระถูกค้นพบครั้งแรกจากนักวิทยาศาสตร์ที่ทำการศึกษากัลปังหา โดยได้ตัวอย่างต้นแบบแรกจากกัลปังหาที่เก็บขึ้นมาจากทะเล และมีรายงานว่าม้าน้ำแคระจะตายถ้าถูกจับแยกออกจากกัลปังหา

**อ้างอิง**

**แหล่งข้อมูลอื่น**
หมวดหมู่:ม้าน้ำ
หมวดหมู่:ปลาที่พบในประเทศออสเตรเลีย
ธงชาติเวลส์

ธงชาติเวลส์ ใช้ธงแถบเขียวขาว เป็นสีประจำชาติของแคว้นเวลส์ซึ่งมาจากลีเวลลินล์ แห่งราชวงศ์ทิวดอร์ โดยเรียงแถบสีดังนี้คือ แถบบน สีขาว และ แถบล่าง สีเขียว ตรงกลางผืนธงมีรูปตรามังกรสีแดง 

**มังกรสีแดงแห่งเวลส์**

**สมัยโบราณ**
ภาพเขียนสีรูปมังกรแดง และ มังกรขาว ในยุคศตวรรษที่ 15
ตรามังกรสีแดง มีมาตั้งแต่ในสมัยศตวรรษที่4 และในสมัยศตวรรษที่7 เจ้าชายกั๊ดวัลลาร์แห่งกิวเนส ได้ใช้ตรา นี้เป็นตราประจำราชวงศ์ของเวลส์

**สมัยใหม่**
ตราแผ่นดินของเวลส์ ค.ศ. 1953
ตรามังกรสีแดงบนภูเขาสีเขียว ประกาศใช้เป็นตราแผ่นดินของเวลส์ ตั้งแต่ ค.ศ. 1807, ต่อมาได้เพิ่มคำขวัญประกอบตราแผ่นดิน ความว่า Y Ddraig goch ddyry cychwyn ('The red dragon gives impetus' หรือ 'มังกรสีแดงชี้นำทาง') คำขวัญดังกล่าวมีที่มาจากวรรคหนึ่งในบทกวีที่มีชื่อว่า Deio ab Ieuan Du. เมื่อวันที่ 11 มีนาคม ค.ศ. 1953 ตราแผ่นดินในห้วงเวลาดังกล่าว โดยปรากฏบนธงชาติที่บังคับใช่เมื่อ ค.ศ. 1953–1959. แบบธงชาติที่บังคับใช้ในปัจจุบัน ประกาศใช้อย่างเป็นทางการเมื่อ ค.ศ. 1959 

**ธงกางเขนนักบุญเดวิด**
ธงกางเขนนักบุญเดวิด
ธงกางเขนนักบุญเดวิด มีลักษณะเป็นกากบาทสีเหลือง บนพื้นสีดำ อันเป็นสัญลักษณ์ของDiocese of St David's รวมถึงการประดับธงผืนนี้ในวันนักบุญเดวิด. ภายหลังธงกางเขนนักบุญเดวิดใช้เป็นสัญลักษณ์ของ ขบวนการชาตินิยมเวลส์.date=August 2016 บางองค์กร เช่น พรรคคริสเตียน ใช้ธงรูปมังกรแดงบนธงกางเขนนักบุญเดวิด.

**ดูเพิ่ม**
 ธงในสหราชอาณาจักร- ธงในประเทศเวลส์

**อ้างอิง**

**บรรณานุกรม**
isbn=978-0-7083-1953-6
*url=https://books.google.com/books?id=scHXHTkRmZcC&lpg=PA80&ots=7nT1dSeSBY&dq=Y%20ddraig%20goch%20ddyry%20cychwyn%20entendre&pg=PA80#v=onepage&q=%22which%20he%20wanted%20for%20stud%22&f=false

**แหล่งข้อมูลอื่น**
  HiJack date=2013-12-27 , an article addressing the question of why Wales has no explicit symbolic representation on the Union Flag.-  id=gb-wales
หมวดหมู่:ธงในประเทศสหราชอาณาจักร 
หมวดหมู่:เวลส์
วเลส์
หมวดหมู่:วันนักบุญเดวิด
ตราแผ่นดินของเวลส์

ตราแผ่นดินของเวลส์ มีต้นกำเนิดในปี พ.ศ. 2493 คือ รูปสิงโตโบราณแห่งเวลส์ มีลำตัวสีแดงและลำตัวสีเหลือง โดยสิงโตโบราณสีแดงบนช่องสี่เหลี่ยมพื้นสีเหลือง และ สิงโตโบราณสีเหลืองบนช่องสี่เหลี่ยมพื้นแดง มีทั้งหมด 4 ตัวอยู่ในโล่และเหนือโล่มีมงกุฎราชินีสีเหลืองวางอยู่  ซึ่งในปี พ.ศ. 2551 ได้มีการบังคับใช้ตราใหม่
วเวลส์
หมวดหมู่:เวลส์
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
อำเภอโพธิ์ไทร

โพธิ์ไทร เป็นอำเภอหนึ่งในจังหวัดอุบลราชธานี อยู่ริมแม่น้ำโขง

**ที่ตั้งและอาณาเขต**
อำเภอโพธิ์ไทรตั้งอยู่ทางทิศตะวันออกเฉียงเหนือของจังหวัดอุบลราชธานี ห่างจากตัวจังหวัด 96 กิโลเมตร และห่างจากกรุงเทพมหานคร 725 กิโลเมตร มีอาณาเขตติดต่อกับพื้นที่การปกครองข้างเคียงดังนี้- ทิศเหนือ ติดต่อกับอำเภอเขมราฐและอำเภอนาตาล - ทิศตะวันออก ติดต่อกับแขวงสาละวัน (ประเทศลาว)- ทิศใต้ ติดต่อกับอำเภอศรีเมืองใหม่- ทิศตะวันตก ติดต่อกับอำเภอตระการพืชผล อำเภอกุดข้าวปุ้น และอำเภอเขมราฐ

**ประวัติศาสตร์**
เมื่อประมาณปี พ.ศ. 2321-2322 ท้าวคำผง ท้าวทิดพรม และท้าวก่ำ บุตรของพระวอ พระตา ได้หนีภัยสงครามพระเจ้าสิริบุญสาร เจ้านครเวียงจันทน์ เข้ามาพึ่งพระบรมโพธิสมภารสมเด็จพระเจ้าตากสินมหาราช ได้มาสร้างเมืองขึ้นที่บริเวณดงอู่ผึ้ง ใกล้ลำน้ำมูล (ซึ่งในปัจจุบันคือที่ตั้งของจังหวัดอุบลราชธานี) ต่อมาได้มีกลุ่มคนอพยพเข้ามาอยู่ในท้องที่ของเมืองเขมราฐ โดยตั้งบ้านเรือนอยู่ที่บ้านซังและบ้านเก่า ห่างจากบ้านโพธิ์ไทรไปทางทิศตะวันตกประมาณ 1 กิโลเมตร เมื่อมีผู้คนมากขึ้นจึงได้เคลื่อนย้ายมาตั้งรกรากอยู่ที่บ้านกลางและบ้านหนองคูณ เมื่อประมาณปี พ.ศ. 2365 และตั้งชื่อบ้านว่า บ้านโพธิ์ไทร โดยถือเอาความศักดิ์สิทธิ์และความสำคัญของต้นโพธิ์และต้นไทรซึ่งอยู่ตั้งที่วัดศรีบุญเรือง  และมีนายอิธิราช  คุณพาที  เคยเป็นผู้ปกครองบ้านโพธิ์ไทรในยุดหนึ่ง  
เมื่อวันที่ 13 พฤษภาคม พ.ศ. 2521 ได้มีประกาศกระทรวงมหาดไทยแบ่งท้องที่อำเภอเขมราฐ จังหวัดอุบลราชธานี จำนวน 3 ตำบล คือ ตำบลโพธิ์ไทร ตำบลม่วงใหญ่ และตำบลสำโรง ตั้งเป็น กิ่งอำเภอโพธิ์ไทร และต่อมาก็ได้รับการยกฐานะขึ้นเป็น อำเภอโพธิ์ไทร ตามพระราชกฤษฎีกาตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร เมื่อปี พ.ศ. 2530 ประกาศในราชกิจจานุเบกษา ฉบับพิเศษ ลงวันที่ 12 สิงหาคม พ.ศ. 2530

**การแบ่งเขตการปกครอง**

**การปกครองส่วนภูมิภาค**
อำเภอโพธิ์ไทรแบ่งพื้นที่การปกครองออกเป็น 6 ตำบล 71 หมู่บ้าน ได้แก่

**การปกครองส่วนท้องถิ่น**
ท้องที่อำเภอโพธิ์ไทรประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลโพธิ์ไทร ครอบคลุมพื้นที่บางส่วนของตำบลโพธิ์ไทร- องค์การบริหารส่วนตำบลโพธิ์ไทร ครอบคลุมพื้นที่ตำบลโพธิ์ไทร (เฉพาะนอกเขตเทศบาลตำบลโพธิ์ไทร)- องค์การบริหารส่วนตำบลม่วงใหญ่ ครอบคลุมพื้นที่ตำบลม่วงใหญ่ทั้งตำบล- องค์การบริหารส่วนตำบลสำโรง ครอบคลุมพื้นที่ตำบลสำโรงทั้งตำบล- องค์การบริหารส่วนตำบลสองคอน ครอบคลุมพื้นที่ตำบลสองคอนทั้งตำบล- องค์การบริหารส่วนตำบลสารภี ครอบคลุมพื้นที่ตำบลสารภีทั้งตำบล- องค์การบริหารส่วนตำบลเหล่างาม ครอบคลุมพื้นที่ตำบลเหล่างามทั้งตำบล

**สถานที่ท่องเที่ยว**
 สามพันโบก- หาดสลึง- ภูสมุย- ผาชัน- ภูป้อม- เสาเฉลียงใหญ่- วัดป่าภูสูง เครือข่ายวัฒนธรรมตำบลเหล่างาม

**สถานศึกษา**
โรงเรียนมัธยม สพฐ.- โรงเรียนโพธิ์ไทรพิทยาคาร - โรงเรียนเหล่างามพิทยาคม
โรงเรียนขยายโอกาส 
โรงเรียนบ้านดอนเย็นใต้ 
โรงเรียนบ้านคำกลาง
โรงเรียนบ้านโสกชัน
โรงเรียนบ้านม่วงใหญ่
โรงเรียนบ้านจอมปลวกสูงสร้างกุง
โรงเรียนบ้านโป่งเป้า
โรงเรียนวุฒิศึกษา โรงเรียนบ้านนาขาม
พโธิ์ไทร
ไทยเมล์

ไทยเมล (Thaimail)  เป็นบริการจดหมายอิเล็กทรอนิกส์แบบบอกรับสมาชิกโดยไม่เสียค่าใช้จ่าย (Free e-mail)  รายแรกของประเทศไทย ก่อตั้งขึ้นในวันที่ 15 เมษายน พ.ศ. 2540 โดยบริษัท เอ.อาร์. อินฟอร์เมชัน แอนด์ พับลิเคชัน จำกัด (ชื่อย่อ: ARiP;  เออาร์ไอพี)  ปัจจุบันปิดให้บริการแล้ว

**ประวัติ**
ไทยเมลก่อตั้งโดยเออาร์ไอพี ด้วยวัตถุประสงค์ เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่ โดยไม่รอให้รัฐอุปถัมภ์ จึงเริ่มดำเนินการในวันที่ 15 เมษายน พ.ศ. 2540 ซึ่งในช่วงนั้น ประเทศไทยมีผู้ใช้อินเทอร์เน็ต อยู่เพียงไม่กี่หมื่นรายเท่านั้น ไทยเมล์หยุดให้บริการในวันที่ 1 กันยายน พ.ศ. 2557

**อ้างอิง**

**แหล่งข้อมูลอื่น**
  เว็บไซต์ไทยเมล์อย่างเป็นทางการ date=2007-08-28 
หมวดหมู่:โปรแกรมประยุกต์บนเว็บ
หมวดหมู่:เออาร์ไอพี
หมวดหมู่:เว็บเมล
หมวดหมู่:เว็บไซต์ในประเทศไทย
หมวดหมู่:บริษัทของไทยที่ปิดกิจการ
สถานีย่อย:คณิตศาสตร์/บทความยอดเยี่ยม กันยายน 2007

ทฤษฎีบทสุดท้ายของแฟร์มาต์ (Fermat's last theorem) เป็นหนึ่งในทฤษฎีบทที่โด่งดังในประวัติศาสตร์ของคณิตศาสตร์ ซึ่งกล่าวว่า:
ไม่มีจำนวนเต็มบวก x, y, และ z ที่ทำให้  เมื่อ n เป็นจำนวนเต็มที่มากกว่า 2
ปิแยร์ เดอ แฟร์มาต์ นักคณิตศาสตร์ในศตวรรษที่ 17 ได้เขียนทฤษฎีบทนี้ลงในหน้ากระดาษหนังสือ Arithmetica ของดิโอแฟนตัส ฉบับแปลเป็นภาษาละตินโดย Claude-Gaspar Bachet เขาเขียนว่า "ฉันมีบทพิสูจน์ที่น่าอัศจรรย์สำหรับบทสรุปนี้ แต่พื้นที่กระดาษเหลือน้อยเกินไปที่จะอธิบายได้" (เขียนเป็นภาษาละตินว่า "Cuius rei demonstrationem mirabilem sane detexi. Hanc marginis exiguitas non caperet.") อย่างไรก็ตาม ตลอดระยะเวลา 357 ปี ไม่มีใครสามารถพิสูจน์ได้ถูกต้องเลย อ่านต่อ...
บทความยอดเยี่ยมก่อนหน้านี้: แคลคูลัส - ทฤษฎีบทสี่สี - จำนวนแคทาแลน
ที่เก็บถาวร
โรงพยาบาลหัวเฉียว

โรงพยาบาลหัวเฉียว เป็นโรงพยาบาลเอกชนทั่วไป (General Hospital) ที่ไม่มุ่งแสวงหาผลกำไร ในสังกัดมูลนิธิป่อเต็กตึ๊ง ให้บริการทุกสาขาการแพทย์โรงพยาบาลหัวเฉียว ก่อตั้งโดยมูลนิธิป่อเต็กตึ๊ง เริ่มจากเป็นสถานพยาบาลผดุงครรภ์เล็ก ๆ เปิดให้บริการทำคลอด ทั้งในและนอกสถานที่ ตั้งแต่ พ.ศ. 2481 มีสถิติคนไข้นอกเพิ่มขึ้นเป็นลำดับจนสถานที่ไม่สามารถรองรับผู้มารักษาได้ แม้แต่ใน ช่วง พ.ศ. 2485 ซึ่งเป็นช่วงสงครามโลกครั้งที่ 2 ที่กรุงเทพฯ ถูกโจมตี แพทย์และพยาบาลยังคงให้บริการทำคลอดและรักษาพยาบาลอย่างไม่ย่อท้อ
เมื่อสงครามสิ้นสุดลงเนื่องจากประชากรในกรุงเทพฯเพิ่มขึ้นอย่างรวดเร็ว คณะกรรมการบริหารมูลนิธิป่อเต็กตึ๊งดำริให้ย้ายโรงพยาบาลฯ จากบริเวณหลังวัดเทพศิรินทราวาสมายังบริเวณถนนบำรุงเมือง เขตป้อมปราบศัตรูพ่าย และเริ่มต้นโครงการก่อสร้างอาคารถาวรและทันสมัยสมบูรณ์แบบขึ้นเพื่อรองรับ การบริการรักษาพยาบาลครอบคลุมทุกสาขาโรคโดยไม่คำนึงถึง เชื้อชาติ ศาสนาและฐานะ
อาคาร 22 ชั้น จึงได้กำเนิดขึ้นใน พ.ศ. 2513 ด้วยความร่วมมือและแรงใจของผู้มีจิตศรัทธา บริจาคทรัพย์สมทบทุนก่อสร้างและจัดซื้ออุปกรณ์ทางการแพทย์อย่างไม่ขาดสาย การก่อสร้างเสร็จสิ้นลงใน พ.ศ. 2521 และเปิดบริการในวันที่ 19 มิถุนายน พ.ศ. 2521
วันที่ 8 พฤษภาคม พ.ศ. 2522 พระบาทสมเด็จพระเจ้าอยู่หัวภูมิพลอดุลยเดช พร้อมด้วยสมเด็จพระเจ้าลูกเธอเจ้าฟ้าจุฬาภรณ์วลัยลักษณ์ฯ ได้เสด็จพระราชดำเนินทรงประกอบพิธีเปิดอาคาร 22 ชั้น โรงพยาบาลหัวเฉียว อย่างเป็นทางการ
ปัจจุบัน โรงพยาบาลหัวเฉียว เติบโตก้าวหน้าขึ้นเป็นโรงพยาบาลทั่วไป (GENERAL HOSPITAL) ให้บริการทุกสาขาการแพทย์ และมุ่งมั่นที่จะดำเนินตามรอยปณิธานของหลวงปู่ไต้ฮง พร้อมให้บริการด้วยคุณภาพมาตรฐาน HA (Hospital Accreditation)

**รายชื่อ**

**อ้างอิง**

**แหล่งข้อมูลอื่น**
  เว็บไซต์โรงพยาบาลหัวเฉียว- 100.5153-  คณะกรรมการ date=2022-10-02 
ห
หมวดหมู่:โรงพยาบาลเอกชน
วินด์

วิน (WIND) เป็นซิงเกิลหมายเลข 11 หรือซิงเกิลที่ 29 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 15 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  จำกัดจำนวนแค่ 5 หมื่นแผ่นเท่านั้น
เพลง WIND เป็นเพลงประกอบรายการ "Fuji TV's Torino 2006 Relay" ของฟูจิทีวีในประเทศญี่ปุ่น
มิวสิกวิดีโอเพลง WIND  เป็นเรื่องราวของนักวิทยาศาสตร์ที่รับบทโดยคุมิ โคดะทำการทดลองเฟื่อให้โลกสวยงาม  แต่ก็ทดลองผิดพลาดทุกครั้ง  โดยมิวสิกวิดีโอเพลงนี้มีสุนัขของคุมิที่ชื่อว่า "รัม" เล่นมิวสิกวิดีโอนี้ด้วย
ธีมของปกซิงเกิล WIND คือ เสื้อผ้าตามแฟชั่นของประเทศอิตาลี

**รายชื่อเพลง**

# WIND
# WIND(instrumental) 

**การแสดงสด**
 31 มีนาคม พ.ศ. 2549 - Music Station- 31 พฤษภาคม พ.ศ. 2551 - Music Fair21

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
KAMEN feat. ทัตสึยะ อิชิอิ

คาเมน (KAMEN feat.石井竜也) เป็นซิงเกิลหมายเลข 10 หรือซิงเกิลที่ 28 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์ วางจำหน่ายในวันที่ 8 กุมภาพันธ์ พ.ศ. 2549 โดยเปิดตัวที่อันดับที่ 3 ของออริกอนชาร์ต จำกัดจำนวนแค่ 5 หมื่นแผ่นเท่านั้น โดยเพลงนี้ได้ทัตสึยะ อิชิอิจากวงโคเมะโคเมะคลับมาร่วมร้องด้วย
ธีมของปกซิงเกิล KAMEN feat.石井竜也 คือ ชุดระบำชาวเกาะฮาวาย

**รายชื่อเพลง**
# Kamen feat.石井竜也
# Kamen feat.石井竜也 (with your darling version)
# Kamen feat.石井竜也 (with your honey version)
# Kamen feat.石井竜也 (instrumental)

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
อิมาสุกุโฮชิอิ

อิมาสุกุโฮชิอิ (Imasugu hoshii ) เป็นซิงเกิลหมายเลข 09 หรือซิงเกิลที่ 27 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 1 กุมภาพันธ์  พ.ศ. 2549  โดยเปิดตัวที่อันดับที่ 5 ของออริกอนชาร์ต  จำกัดจำนวนแค่ 5 หมื่นแผ่นเท่านั้น  โดยเวอร์ชันเกาหลีใช้ชื่อว่า "지금 바로 원해요"
เพลงอิมาสุกุโฮชิอิเป็นเพลงคัฟเวอร์จากเพลง Those Days ของวง Sugar Soul เมื่อปี พ.ศ. 2540
ธีมของปกซิงเกิล 今すぐ欲しい คือ ชุดประจำชาติฝรั่งเศส

**รายชื่อเพลง**
# 今すぐ欲しい 
# 今すぐ欲しい (instrumental) 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
โนริเกร็ต (คุมิ โคดะ)

โนริเกร็ต (No Regret) เป็นซิงเกิลหมายเลข 08 หรือซิงเกิลที่ 26 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 25 มกราคม พ.ศ. 2549  โดยเปิดตัวที่อันดับที่ 4 ของออริกอนชาร์ต มียอดขายรวมมากกว่า 131,000 แผ่น ซึ่งซิงเกิลนี้จะแตกต่างจากซิงเกิลที่ผ่านมาเพราะไม่ได้จำกัดจำนวนแค่ 5 หมื่นแผ่น โดยเพลง No Regret เป็นเพลงประกอบการ์ตูนเรื่องแสบซ่าส์ ผ่ากฎเทพ  ส่วนเพลงหน้าบีอย่าง Rain (Unplugged Version) ซึ่งเป็นเพลงจากอัลบั้ม "feel my mind" โดยเป็นเวอร์ชันคอนเสิร์ต ส่วนเพลงบรรเลงเป็นเวอร์ชันในอัลบั้ม
ธีมของปกซิงเกิล No Regret คือ ชุดส่าหรีของประเทศอินเดีย

**รายชื่อเพลง**
# No Regret 
# Rain (Unplugged Version)  
# No Regret-Instrumental- 
# Rain-Album Version Instrumental-  

**การแสดงสด**
 27 มกราคม พ.ศ. 2549 - Music Station - No Regret

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
แคนดี (ซิงเกิล)

"แคนดี" (Candy feat. Mr.Blistah) เป็นซิงเกิลหมายเลข 07 หรือซิงเกิลที่ 25 ของคุมิ โคดะ เป็น 1 ใน 12 ซิงเกิลของโครงการ 12 ซิงเกิล 12 สัปดาห์  ออกจำหน่ายในวันที่ 18 มกราคม  พ.ศ. 2549 ในประเทศญี่ปุ่น เปิดตัวที่อันดับที่ 3 ของชาร์ตออริกอน
มิวสิกวิดีโอเพลง "แคนดี" เป็นเรื่องราวของเจ้าหญิงคุมิลงมาเกิดที่โลกมนุษย์จนกลายเป็นจุดให้เกิดเรื่องราวต่อมาในมิวสิกวีดีโอเพลง you
ธีมของปกซิงเกิล "แคนดี" คือ ชุดของชนเผ่าพื้นเมืองทวีปแอฟริกา

**รายชื่อเพลง**

# Candy feat.Mr.Blistah 
# Candy feat.Mr.Blistah (Instrumental)   

**ชาร์ต**
ชาร์ตออริกอน 
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2549
อำเภอหนองนาคำ

หนองนาคำ เป็นอำเภอในจังหวัดขอนแก่น เดิมเป็นส่วนหนึ่งของอำเภอภูเวียง แยกตั้งออกมาเป็นกิ่งอำเภอในปี พ.ศ. 2537 และยกฐานะเป็นอำเภอในปี พ.ศ. 2550

**ที่ตั้งและอาณาเขต**
อำเภอหนองนาคำ มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอศรีบุญเรือง (จังหวัดหนองบัวลำภู)- ทิศตะวันออก ติดต่อกับอำเภอโนนสัง (จังหวัดหนองบัวลำภู) และอำเภอภูเวียง- ทิศใต้ ติดต่อกับอำเภอภูเวียงและอำเภอเวียงเก่า - ทิศตะวันตก ติดต่อกับอำเภอเวียงเก่าและอำเภอสีชมพู

**ประวัติ**
ท้องที่อำเภอหนองนาคำเดิมเป็นส่วนหนึ่งของตำบลบ้านโคก อำเภอภูเวียงทั้งหมด เมื่อทางราชการเห็นว่าท้องที่ตำบลบ้านโคกมีอาณาเขตกว้างขวางจึงมีการแบ่งแยกตำบลขึ้นในวันที่ 22 กรกฎาคม พ.ศ. 2512 ได้แยกพื้นที่หมู่ 8,25 บ้านกุดธาตุ รวมกับอีก 8 หมู่บ้านของตำบลบ้านโคก ตั้งขึ้นเป็น ตำบลกุดธาตุ และแยกพื้นที่หมู่ 7,8 บ้านขนวน รวมกับอีก 7 หมู่บ้านของตำบลบ้านโคก ตั้งขึ้นเป็น ตำบลขนวน ในวันที่ 26 กันยายน พ.ศ. 2515
เมื่อวันที่ 31 มีนาคม พ.ศ. 2537  ได้มีประกาศกระทรวงมหาดไทยให้แยกตำบลบ้านโคก ตำบลกุดธาตุ และตำบลขนวน ออกจากการปกครองของอำเภอภูเวียง รวมตั้งเป็นกิ่งอำเภอ และตั้งที่ว่าการกิ่งที่ตำบลบ้านโคก โดยมีผลบังคับตั้งแต่วันที่ 30 เมษายน ปีเดียวกัน โดยมีชื่อว่า "หนองนาคำ" ตามที่ตั้งของกิ่งอำเภอ ณ บ้านหนองนาคำ (ในขณะนั้น) มีประวัติการก่อตั้งเมื่อปี พ.ศ. 2461 เริ่มเกิดชุมชนจากการชักชวนเพื่อนบ้านมากัน 5 ครัวเรือน ด้วยจุดประสงค์ครั้งแรก คือ การอาศัยอยู่ใกล้ และสะดวกในการดูแลที่นาแหล่งทำกิน จึงขุดบ่อน้ำเพื่อบริโภค แต่ปรากฎว่าเมื่อ ขุด ณ ที่ใดล้วนพบมีแต่น้ำมีสายทองคำ ใช้ดื่มไม่ได้ ประกอบกับที่นามีความอุดมสมบูรณ์ จึงมารวมกันตั้งชื่อหมู่บ้านใหม่นี้ว่า “หนองนาคำ” 
ต่อมาจึงได้มีพระราชกฤษฎีกายกฐานะขึ้นเป็น อำเภอหนองนาคำ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน ตามโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

**การแบ่งเขตการปกครอง**

**การปกครองส่วนภูมิภาค**
อำเภอหนองนาคำมีเขตการปกครองรวม 3 ตำบล แต่ละตำบลแบ่งออกเป็นหมู่บ้านรวม 35 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองนาคำประกอบด้วยองค์กรปกครองส่วนท้องถิ่น 3 แห่ง ได้แก่- เทศบาลตำบลหนองนาคำ ครอบคลุมพื้นที่ตำบลบ้านโคกทั้งตำบล- เทศบาลตำบลขนวน ครอบคลุมพื้นที่ตำบลขนวนทั้งตำบล- องค์การบริหารส่วนตำบลกุดธาตุ ครอบคลุมพื้นที่ตำบลกุดธาตุทั้งตำบล

**ทำเนียบนายอำเภอ**

**อ้างอิง**

หนองนาคำ
อำเภอซำสูง

ซำสูง เป็นอำเภอหนึ่งของจังหวัดขอนแก่น

**ที่ตั้งและอาณาเขต**
อำเภอซำสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอกระนวน- ทิศตะวันออก ติดต่อกับอำเภอชื่นชมและอำเภอเชียงยืน (จังหวัดมหาสารคาม)- ทิศใต้ ติดต่อกับอำเภอเมืองขอนแก่น- ทิศตะวันตก ติดต่อกับอำเภอน้ำพอง

**ประวัติ**
ท้องที่อำเภอซำสูงเดิมเป็นส่วนหนึ่งของอำเภอกระนวน ทางราชการได้แบ่งพื้นที่การปกครองออกมาจัดตั้งเป็น กิ่งอำเภอซำสูง ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาจึงได้มีพระราชกฤษฎีกายกฐานะขึ้นเป็น อำเภอซำสูง ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
คำว่า "ซำสูง" มีความหมายตามฐานทางภาษาอีสาน หรือภาษาลาว คำว่า "ซำ" แปลว่า บริเวณที่ต่ำที่มีน้ำไหลมารวมเป็นแอ่งขัง หรือเป็นที่ชุ่มชื่นมีน้ำใต้ดินมาก เช่น ที่ต่ำของเนินป่า ร่องภูเขา เช่นชื่อซำต่าง ๆ ของภูกระดึง  เป็นต้น โดยชื่อหมู่บ้านในเขตอำเภอซำสูงที่มี "ซำ" เช่น บ้านซำโอง ฉะนั้น ซำสูง จึงหมายถึง ชื่อหนึ่งของชุมชนบ้านกระนวน บ้านโคกสูง ตำบลกระนวน อำเภอซำสูง ซึ่งตั้งอยู่บริเวณที่ชุ่มชื้นมีน้ำใต้ดินไหลมาจากที่สูงของป่าดงซำ ซึ่งเป็นป่าดิบแล้งที่อุดมสมบูรณ์ ผืนป่าดงซำผืนนี้มีพื้นที่ครอบคลุมและเป็นส่วนหนึ่งของพื้นที่รอยต่อของอำเภอน้ำพอง อำเภอกระนวน และอำเภอซำสูง โดยอำเภอซำสูงมีพระพุทธรูปอันศักดิ์สิทธิ์ปางสะดุ้งมาร ก่อสร้างสมัยทวาราวดี นามว่า "หลวงปู่พระเจ้าใหญ่" ประดิษฐานที่วัดโพธิ์ชัย เป็นที่เคารพสักการะของ ประชาชนในเขตเทศบาลและประชาชนทั่วไป 

**การแบ่งเขตการปกครอง**

**การปกครองส่วนภูมิภาค**
อำเภอซำสูงมีเขตการปกครองรวม 5 ตำบล แต่ละตำบลแบ่งออกเป็นหมู่บ้านรวม 35 หมู่บ้าน ได้แก่

**การปกครองส่วนท้องถิ่น**
ท้องที่อำเภอซำสูงประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลซำสูง ครอบคลุมพื้นที่ตำบลกระนวนทั้งตำบล- องค์การบริหารส่วนตำบลคำแมด ครอบคลุมพื้นที่ตำบลคำแมดทั้งตำบล- องค์การบริหารส่วนตำบลบ้านโนน ครอบคลุมพื้นที่ตำบลบ้านโนนทั้งตำบล- องค์การบริหารส่วนตำบลคูคำ ครอบคลุมพื้นที่ตำบลคูคำทั้งตำบล- องค์การบริหารส่วนตำบลห้วยเตย ครอบคลุมพื้นที่ตำบลห้วยเตยทั้งตำบล

**อ้างอิง**
ซำสูง
อำเภอโคกโพธิ์ไชย

โคกโพธิ์ไชย เป็นอำเภอขนาดกลางแห่งหนึ่งของจังหวัดขอนแก่น

**ที่ตั้งและอาณาเขต**
อำเภอโคกโพธิ์ไชยตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอมัญจาคีรี- ทิศตะวันออก ติดต่อกับอำเภอมัญจาคีรีและอำเภอชนบท- ทิศใต้ ติดต่อกับอำเภอแวงใหญ่ และอำเภอคอนสวรรค์ (จังหวัดชัยภูมิ)- ทิศตะวันตก ติดต่อกับอำเภอคอนสวรรค์และอำเภอแก้งคร้อ จังหวัดชัยภูมิ

**ภูมิศาสตร์**
มีแม่น้ำชีไหลผ่าน
*มี "กุดนาแซง" เป็นบึงขนาดใหญ่ และเป็นแหล่งน้ำดิบสำหรับทำน้ำประปา

**ประวัติ**
ท้องที่อำเภอโคกโพธิ์ไชยเดิมเป็นส่วนหนึ่งของอำเภอมัญจาคีรี ทางราชการได้แบ่งพื้นที่การปกครองออกมาจัดตั้งเป็น กิ่งอำเภอโคกโพธิ์ไชย ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาจึงได้มีพระราชกฤษฎีกายกฐานะขึ้นเป็น อำเภอโคกโพธิ์ไชย ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอโคกโพธิ์ไชยมีเขตการปกครองรวม 4 ตำบล แต่ละตำบลแบ่งออกเป็นหมู่บ้านรวม 40 หมู่บ้าน ได้แก่

**การปกครองส่วนท้องถิ่น**
ท้องที่อำเภอโคกโพธิ์ไชยประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลบ้านโคก ครอบคลุมพื้นที่บางส่วนของตำบลบ้านโคก- เทศบาลตำบลโพธิ์ไชย ครอบคลุมพื้นที่ตำบลโพธิ์ไชยทั้งตำบล- เทศบาลตำบลนาแพง ครอบคลุมพื้นที่ตำบลนาแพงทั้งตำบล- เทศบาลตำบลภูผาแดง ครอบคลุมพื้นที่ตำบลบ้านโคก (เฉพาะนอกเขตเทศบาลตำบลบ้านโคก)- องค์การบริหารส่วนตำบลซับสมบูรณ์ ครอบคลุมพื้นที่ตำบลซับสมบูรณ์ทั้งตำบล

**บุคคลที่มีชื่อเสียง**
 พระครูสุวรรณธรรมากร (หลวงปู่แขม จารุวัณโณ) พระมหาเถราจารย์ อดีตเจ้าอาวาสวัดจันทรสิรินทราวาส , อดีตเจ้าคณะอำเภอโคกโพธิ์ไชย- สมคิด สิงสง นักเขียนนักพัฒนา

**ศาสนสถาน**

**วัดราษฏร์ในอำเภอโคกโพธิ์ไชย**

**วัดราษฏร์มหานิกาย**
 วัดอัมพาผล ตำบลบ้านโคก- วัดจันทรสิรินทราวาส ตำบลบ้านโคก- วัดหนองคูสุวรรณาราม ตำบลบ้านโคก - วัดทุ่งสว่าง ตำบลบ้านโคก- วัดชมภู ตำบลบ้านโคก- วัดโพธิ์ศรี ตำบลบ้านโคก - วัดกองศรี ตำบลโพธิ์ไชย- วัดเกษามคม ตำบลโพธิ์ไชย- วัดทุ่งสว่าง ตำบลโพธิ์ไชย- วัดมัชฌิมาวาส ตำบลโพธิ์ไชย- วัดสระทอง ตำบลโพธิ์ไชย- วัดหงษ์ทอง ตำบลโพธิ์ไชย- วัดโนนศิลา ตำบลนาแพง- วัดชัยมงคล ตำบลนาแพง- วัดสะอาด ตำบลนาแพง- วัดสาลวัน ตำบลนาแพง- วัดสว่าง ตำบลนาแพง- วัดสว่างอารมณ์ ตำบลนาแพง- วัดตะคลอง ตำบลซับสมบูรณ์- วัดสะอาดชมภู ตำบลซับสมบูรณ์- วัดปากช่อง ตำบลซับสมบูรณ์

**สถานศึกษา**

**มัธยมศึกษา**
 โรงเรียนโคกโพธิ์ไชยศึกษา- โรงเรียนซับสมบูรณ์พิทยาลัย- โรงเรียนอนุบาลอรุณโรจน์

**อ้างอิง**

**แหล่งข้อมูลอื่น**
  เว็บไซต์อำเภอโคกโพธิ์ไชย date=2007-09-29 -  เว็บไซต์เทศบาลตำบลโพธิ์ไชย-  เว็บไซต์เทศบาลตำบลนาแพง- เว็บไซต์เทศบาลตำบลบ้านโคก date=2018-12-20 

โคกโพธิ์ไชย
อำเภอบ้านแฮด

บ้านแฮด เป็นอำเภอหนึ่งของจังหวัดขอนแก่น เป็นที่ตั้งโรงพยาบาลเฉพาะทางด้านโรคผิวหนังประจำภาคตะวันออกเฉียงเหนือ คือโรงพยาบาลสิรินธร

**ประวัติ**
ท้องที่อำเภอบ้านแฮดเดิมเป็นส่วนหนึ่งของอำเภอบ้านไผ่ ทางราชการได้แบ่งพื้นที่การปกครองออกมาจัดตั้งเป็น กิ่งอำเภอบ้านแฮด ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอบ้านแฮด โดยมีผลบังคับตั้งแต่วันที่ 8 กันยายน ปีเดียวกัน

**ที่ตั้ง**
อำเภอบ้านแฮดตั้งอยู่ทางตอนกลางค่อนไปทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอพระยืนและอำเภอเมืองขอนแก่น- ทิศตะวันออก ติดต่อกับอำเภอโกสุมพิสัย (จังหวัดมหาสารคาม)- ทิศใต้ ติดต่อกับอำเภอบ้านไผ่- ทิศตะวันตก ติดต่อกับอำเภอบ้านไผ่และอำเภอมัญจาคีรี

**การแบ่งเขตการปกครอง**

**การปกครองส่วนภูมิภาค**
อำเภอบ้านแฮดมีเขตการปกครองรวม 4 ตำบล แต่ละตำบลแบ่งออกเป็นหมู่บ้านรวม 45 หมู่บ้าน ได้แก่

**การปกครองส่วนท้องถิ่น**
ท้องที่อำเภอบ้านแฮดประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลบ้านแฮด ครอบคลุมพื้นที่ตำบลบ้านแฮด (เฉพาะหมู่ที่ 4–6, 10 และบางส่วนของหมู่ที่ 1–3, 9)- เทศบาลตำบลโคกสำราญ ครอบคลุมพื้นที่ตำบลโคกสำราญทั้งตำบล- เทศบาลตำบลวังสวรรค์ ครอบคลุมพื้นที่ตำบลบ้านแฮด (เฉพาะหมู่ที่ 7, 8, 11 และบางส่วนของหมู่ที่ 1–3, 9)- องค์การบริหารส่วนตำบลโนนสมบูรณ์ ครอบคลุมพื้นที่ตำบลโนนสมบูรณ์ทั้งตำบล- องค์การบริหารส่วนตำบลหนองแซง ครอบคลุมพื้นที่ตำบลหนองแซงทั้งตำบล

**อ้างอิง**

บ้านแฮด
แนวโน้มสู่ส่วนกลาง

ในทางสถิติศาสตร์ แนวโน้มสู่ส่วนกลาง (central tendency) หรือ การวัดแนวโน้มสู่ส่วนกลาง (measure of central tendency) เป็นค่ากลางหรือค่าทั่วไปสำหรับการแจกแจงความน่าจะเป็น อาจจะเรียกได้ว่าเป็นจุดศูนย์กลาง หรือ ตำแหน่งของการกระจาย โดยทั่ว ๆ ไป การวัดแนวโน้มสู่ส่วนกลางมักจะถูกเรียกว่า ค่าเฉลี่ย คำว่าแนวโน้มสู่ส่วนกลางถูกใช้ครั้งแแรกในคริสตทศวรรศที่ 1920
วิธีการวัดแนวโน้มสู่ส่วนกลางที่ใช้กันบ่อย ๆ มี มัชฌิมเลขคณิต (arithmetic mean) มัธยฐาน (median) และ ฐานนิยม (mode) แนวโน้มสู่ส่วนกลางสามารถคำนวณเพื่อหาค่าของเซ็ตจำกัด หรือเพื่อใช้ในการกระจายทางทฤษฎี ได้แก่ การแจกแจงปรกติ บางครั้งผู้เขียนจะใช้แนวโน้มสู่ส่วนกลางให้หมายถึง "แนวโน้มของข้อมูลเชิงปริมาณที่จะรวมอยู่รอบค่ากลางบางค่า"
แนวโน้มสู่ส่วนกลางของการกระจายมักจะตรงข้ามกับกับการกระจายตัว (dispersion) หรือความแปรปรวน (variability) การกระจายตัวและแนวโน้มสู่ส่วนกลางมักเป็นคุณสมบัติลักษณะของการกระจาย  การวิเคราะห์อาจตัดสินว่าข้อมูลมีแนวโน้มสู่ส่วนกลางมากหรือน้อยตามการกระจายตัว

**การวัด**
การวัดต่อไปนี้อาจนำไปใช้กับข้อมูลที่เป็นหนึ่งมิติ ขึ้นอยู่กับสถานการณ์อาจเหมาะสมที่จะแปลงข้อมูลก่อนที่จะคำนวณแนวโน้มสู่ส่วนกลาง ตัวอย่างเช่น การกำลังสองหรือการลอการิทึม การเปลี่ยนแปลงจะเหมาะสมหรือไม่และควรเป็นแบบใด ขึ้นอยู่กับข้อมูลที่กำลังวิเคราะห์เป็นอย่างมาก
 มัชฌิมเลขคณิต (arithmetic mean) หรือแค่ มัชฌิม (mean): ผลรวมของข้อมูลทั้งหมดหารด้วยจำนวนของข้อมูลในชุดข้อมูล
 มัธยฐาน (median): ค่ากลางที่แยกครึ่งบนละครึ่งล่างของชุดข้อมูลออกจากกัน มัธยฐานและฐานนิยมเป็นค่าเพียงสองค่าในการวัดแนวโน้มสู่ส่วนกลางที่สามารถใช้ได้กับข้อมูลเรียงอันดับ (ordinal data) และเมื่อคำนวณหามัธยฐานจะต้องเรียงข้อมูลจากน้อยไปมากหรือมากไปน้อย
 ฐานนิยม (mode): เป็นค่าของข้อมูลที่ซ้ำกันมากที่สุด นี่เป็นค่าโน้มสู่ส่วนกลางเพียงค่าเดียวที่สามารถใช้ได้กับข้อมูลนามบัญญัติ (nominal data) ซึ่งมีการจัดเรียงเชิงคุณภาพ
 มัชฌิมเรขาคณิต (geometric mean): เป็น รากที่ n ของผลคูณของข้อมูล เมื่อข้อมูลมี n ตัว การวัดนี้ใช้ได้เฉพาะกับข้อมูลที่วัดได้ค่าบวกจริง ๆ 
 มัชฌิมฮาร์มอนิก (harmonic mean): เป็นส่วนกลับของมัชฌิมเลขคณิตของส่วนกลับของข้อมูล การวัดนี้ใช้ได้เฉพาะกับข้อมูลที่เป็นได้เฉพาะค่าบวก
 มัชฌิมเลขคณิตถ่วงน้ำหนัก (weighted arithmetic mean): มัชฌิมเลขคณิตที่รวมการถ่วงน้ำหนักกับองค์ประกอบข้อมูลบางอย่าง
 มัชฌิมตัดทอน (Truncated mean or trimmed mean): มัชฌิมเลขคณิตที่นำข้อมูลช่วงกลางมาคิด ตัดข้อมูลสูงที่สุดและต่ำที่สุดออก
 มัชฌิมระหว่างควอไทล์ (interquartile mean): มัชฌิมตัดทอนที่ใข้ข้อมูลในพิสัยระหว่างควอไทล์
 ค่ากึ่งกลางพิสัย (midrange): มัชฌิมเลขคณิตของค่ามากที่สุดและน้อยที่สุดในชุดข้อมูล
 มิดฮินจ์ (midhinge): มัชฌิมเลขคณิตของค่าควอไทล์ที่ 1 และ 3
 ไตรมัชฌิม (trimean): มัชฌิมเลขคณิตถ่วงน้ำหนักของมัธยฐาน และ สองควอไทล์
 มัชฉิมวินเซอร์ไรซ์ (winsorized mean): มัชฌิมเลขคณิตที่ค่าผิดปกติถูกแทนที่โดยค่าที่ใกล้กับมัธยฐาน
 มัชฌิมกำลังสอง (quadratic mean or root mean square): มีประโยชน์ในทางวิศวกรรมแต่ไม่ค่อยในทางสถิติศาสตร์ เพราะว่ามันไม่ใช่ตัวบ่งบอกจุดกึ่งกลางการกระจายข้อมูลที่ดี เมื่อการกระจายของข้อมูลมีค่าติดลบ

**ความสัมพันธ์ระหว่าง มัชฌิม มัธยฐาน กับฐานนิยม**
สำหรับข้อมูลที่มีฐานนิยมเพียงค่าเดียว จะได้ความสัมพันธ์ด้านล่าง
 
 
 
เมื่อ μ คือมัชฌิมเลขคณิต ν คือมัธยฐาน θ คือฐานนิยม และ σ คือส่วนเบี่ยงเบนมาตรฐาน

**ดูเพิ่ม**
 โมเมนต์จากศูนย์กลาง- ค่าคาดหมาย- พารามิเตอร์บ่งตำแหน่ง

**อ้างอิง**
หมวดหมู่:มัชฌิม
หมวดหมู่:สถิติศาสตร์
ชาวไร่ชาวนา

ชาวไร่ชาวนา เกษตรกรหรือกสิกร เป็นผู้ประกอบอาชีพเกษตรกรรม คือ เลี้ยงสัตว์เอาอาหารหรือวัตถุดิบ คำนี้ปกติใช้กับผู้ที่กระทำอย่างใดอย่างหนึ่งดังนี้ ปลูกพืชไร่ สวนผลไม้ ไร่องุ่น เลี้ยงสัตว์ปีกหรือปศุสัตว์อื่น ชาวไร่ชาวนาอาจเป็นเจ้าของที่ดินเกษตรกรรมหรือทำงานเป็นผู้ใช้แรงงานบนที่ดินของผู้อื่นก็ได้ แต่ในประเทศเศรษฐกิจก้าวหน้า (advanced economy) ปกติชาวไร่ชาวนาเป็นเจ้าของไร่นา ขณะที่ลูกจ้างของไร่นานั้น เรียก คนงานไร่นา (farm workers หรือ farmhand) ทว่า เมื่อไม่นานนี้ ชาวนาเป็นบุคคลเพื่อสนับสนุนหรือปรับปรุงการเติบโตของที่ดินหรือพืชผลหรือเลี้ยงสัตว์ (เช่น ปศุสัตว์หรือปลา) โดยแรงงานและความใส่ใจ

**อ้างอิง**
หมวดหมู่:อาชีพ
หมวดหมู่:เกษตรกรรม
อำเภอบ่อทอง

บ่อทอง เป็นอำเภอของจังหวัดชลบุรี เดิมเป็นส่วนหนึ่งของอำเภอพนัสนิคม ตั้งเป็นกิ่งอำเภอปี พ.ศ. 2521 และตั้งเป็นอำเภอลำดับที่ 10 ของทางจังหวัดปี พ.ศ. 2528

**ที่ตั้งและอาณาเขต**
อำเภอบ่อทอง มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอเกาะจันทร์- ทิศตะวันออก ติดต่อกับอำเภอท่าตะเกียบ (จังหวัดฉะเชิงเทรา)- ทิศใต้ ติดต่อกับอำเภอแก่งหางแมว (จังหวัดจันทบุรี) อำเภอเขาชะเมา อำเภอวังจันทร์ (จังหวัดระยอง) - ทิศตะวันตก ติดต่อกับอำเภอหนองใหญ่ อำเภอบ้านบึง และอำเภอพนัสนิคม

**ประวัติ **
ท้องที่เดิมเป็นส่วนหนึ่งของตำบลบ่อทอง อำเภอพนัสนิคม ในปี พ.ศ. 2517 ทางราชการได้เห็นว่าพื้นที่บริเวณหมู่บ้านอมพนม มีลักษณะพื้นที่มีความเจริญ เป็นที่ตั้งของตลาด สถานีตำรวจ มีระยะห่างจากอำเภอต้นสังกัดมากกว่า 38 กิโลเมตร มีพื้นที่กว้างขวาง ในปี พ.ศ. 2518 ทางราชการจึงพิจารณาให้ตั้งขึ้นเป็นกิ่งอำเภอ และตั้ง 2 ตำบลเพิ่มเพื่อให้เข้าเงื่อนไขในการจัดตั้ง โดยแยกหมู่ 12 ตำบลหมอนนาง, หมู่ 9 ตำบลท่าบุญมี และหมู่ 5,7 ตำบลบ่อทอง ตั้งเป็น ตำบลบ่อกวางทอง และแยกหมู่ 2–4 ตำบลบ่อทอง ตั้งเป็น ตำบลวัดสุวรรณ
นายบุญช่วย ศรีสารคาม ผู้ว่าราชการจังหวัดชลบุรี และพลเอกเล็ก แนวมาลี รัฐมนตรีว่าการกระทรวงมหาดไทย ได้ประกาศแยกพื้นที่ 3 ตำบล คือ ตำบลบ่อทอง ตำบลบ่อกวางทอง และตำบลวัดสุวรรณ ของอำเภอพนัสนิคม ตั้งขึ้นเป็นกิ่งอำเภอ ภายในวันที่ 13 กันยายน พ.ศ. 2521 และตั้งที่ว่าการกิ่งที่บ้านอมพนม โดยใช้ชื่อกิ่ง "บ่อทอง" ตามตำนานเชื่อว่าเป็นเมืองเก่าแก่ของเจ้าผู้ครองนคร ชื่อ พญาเร่ ซึ่งมีอายุราว 1,300 ปี และปี พ.ศ. 2460 มีการขุดค้นพบแร่ทองคำครั้งแรกโดยชาวกุหล่า ซึ่งอพยพตั้งถิ่นฐานที่ค้นพบแร่ทองคำ และตั้งชื่อว่า "บ่อทอง"
นายประกิต อุตตะโมต ผู้ว่าราชการจังหวัดชลบุรี ประกาศตั้งตำบลเพิ่ม 2 ตำบล โดยแยกหมู่ 2–4 ตำบลบ่อทอง ตั้งเป็น ตำบลธาตุทอง ในปี พ.ศ. 2524 และแยกหมู่ 6–10 ตำบลวัดสุวรรณ ตั้งเป็น ตำบลเกษตรสุวรรณ ในปี พ.ศ. 2525 ก่อนที่ในปี พ.ศ. 2528 เมื่อพื้นที่มีความเจริญ เป็นที่ตั้งของสุขาภิบาล สถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนมากขึ้น จึงมีพระราชกฤษฎีกายกฐานะขึ้นเป็นอำเภอ ปี พ.ศ. 2537 ได้แยก 5 หมู่บ้านของตำบลบ่อทอง ตั้งเป็น ตำบลพลวงทอง เป็นตำบลลำดับที่ 6 ของทางอำเภอ จนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอบ่อทองแบ่งพื้นที่การปกครองออกเป็น 6 ตำบล 47 หมู่บ้าน ได้แก่

**การปกครองส่วนท้องถิ่น**
ท้องที่อำเภอบ่อทองประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลบ่อทอง ครอบคลุมพื้นที่ตำบลบ่อทอง (เฉพาะบางส่วนของหมู่ที่ 1) และตำบลวัดสุวรรณ (เฉพาะบางส่วนของหมู่ที่ 6)- เทศบาลตำบลธาตุทอง ครอบคลุมพื้นที่ตำบลธาตุทองทั้งตำบล- เทศบาลตำบลบ่อกวางทอง ครอบคลุมพื้นที่ตำบลบ่อกวางทองทั้งตำบล- องค์การบริหารส่วนตำบลบ่อทอง ครอบคลุมพื้นที่ตำบลบ่อทอง (เฉพาะนอกเขตเทศบาลตำบลบ่อทอง)- องค์การบริหารส่วนตำบลวัดสุวรรณ ครอบคลุมพื้นที่ตำบลวัดสุวรรณ (เฉพาะนอกเขตเทศบาลตำบลบ่อทอง)- องค์การบริหารส่วนตำบลเกษตรสุวรรณ ครอบคลุมพื้นที่ตำบลเกษตรสุวรรณทั้งตำบล- องค์การบริหารส่วนตำบลพลวงทอง ครอบคลุมพื้นที่ตำบลพลวงทองทั้งตำบล

**อ้างอิง**
บ่อทอง